เตรียมพร้อมสวนลุมฯ จัดงานกาชาด
23 พ.ย.ถึง 1 ธ.ค.-กทม.ขยายเวลาปิดเป็น 4 ทุ่ม-ระดมถังขยะ, รถสุขา,ที่ศาลาว่าการ กทม. เมื่อวันที่ 29 ต.ค. นายชาตรี วัฒนเขจร รอง ผอ.สำนักสิ่งแวดล้อม (สสล.) กทม. ได้รายงานการเตรียมความพร้อมการจัดงานกาชาดประจำปี 2561 ต่อที่ประชุมคณะผู้บริหาร กทม. ซึ่งมี พล.ต.อ.อัศวิน ขวัญเมือง ผู้ว่าฯ กทม. เป็นประธานการประชุมว่า งานกาชาดประจำปี 2561 นี้ จะจัดขึ้นที่สวนลุมพินี ระหว่างวันที่ 23 พ.ย.-1 ธ.ค.2561 โดย กทม.ได้เตรียมความพร้อมด้านสถานที่และกำหนดเงื่อนไข ข้อกำหนดการใช้สวนลุมพินี ซึ่งจะขยายเวลาปิดบริการสวนลุมพินีเฉพาะพื้นที่จัดงาน จาก 21.00 น. เป็น 22.00 น. ส่วนพื้นที่อื่นให้กาชาดจัดกำลังดูแลไม่ให้ประชาชนเข้าไปในพื้นที่สวนที่ไม่เปิดให้บริการหลังเวลา 21.00 น. และให้หน่วยงานเก็บร้านภายในเวลา 24.00 น.เท่านั้น,สำหรับข้อกำหนดการใช้สวนลุมพินีระหว่างจัดงาน อาทิ ต้องไม่ละเมิดสิทธิ์ของผู้มาพักผ่อนและออกกำลังกาย ไม่มีการเก็บค่าผ่านประตูประชาชนผู้มาใช้สวน กำกับ ดูแลไม่ให้มีสินค้าห้ามจำหน่ายในสวน เช่น บุหรี่ สุรา เครื่องดื่มแอลกอฮอล์ และห้ามประกอบปรุงหรือใช้เตาแก๊สในพื้นที่ที่ไม่ได้รับอนุญาต รถผู้จัดงานต้องแสดงสติกเกอร์ติดหน้ารถก่อนเข้าพื้นที่ กำหนดเวลา เส้นทางการนำรถเข้าเตรียม งานและส่งของอย่างชัดเจน ห้ามตัดต้นไม้ หรือทำลายพื้นที่สีเขียว ห้ามตอกสมอบก ห้ามยึดโยงกับต้นไม้ ห้ามดื่มสุรา สูบบุหรี่ภายในสวน ผู้จัดงานต้องเตรียมพื้นที่จอดรถสำหรับลูกค้า ลานจอดรถของสวนลุมพินีสำหรับผู้มาพักผ่อนเท่านั้น,นายชาตรีกล่าวว่า ด้านการรักษาความสะอาด ได้วางแผนไว้ 4 ด้าน ประกอบด้วย การจัดการมูลฝอย กทม.ได้ตั้งถังรองรับมูลฝอยขนาด 130 ลิตร แบบมีฝาปิด และมีล้อเลื่อนจำนวน 60 จุด และมีสำรองไว้ 40 ใบ และตั้งวางถังขยะแบบห่วงเหล็กถุงขยะใส่อีก 30 จุด จำนวน 140 ถัง เตรียมถุงใสรองรับขยะ 5,000 ใบ วางกรอบการเก็บขยะทุก 3 ชั่วโมง ตั้งแต่ 10.00-22.00 น. จัดรถสุขาเคลื่อนที่เพิ่มเติม 8 คัน จอดในพื้นที่จัดงาน.
งานกาชาดประจำปี 2561 นี้ จะจัดขึ้นที่สวนลุมพินี ระหว่างวันที่ 23 พ.ย.-1 ธ.ค.2561 โดย กทม.ได้เตรียมความพร้อม 
งานกาชาด,งานกาชาด 2561,สวนลุมพินี,สวนลุม,อัศวิน ขวัญเมือง,ข่าวทั่วไป